**Farské oznamy**

**Štvrtá nedeľa v cezročnom období - rok C (2. 2. 2025)**

|  |  |  |
| --- | --- | --- |
| Pondelok | Sv. Blažeja, biskupa | 7.00 |
| Utorok |  | 7.00 |
| Streda | Sv. Agáty, panny a mučenice | 17.30 |
| Štvrtok | Za povolania na kňazský stav | 17.30 |
| Piatok | O Najsvätejšom srdci Ježišovom – prvý piatok | 17.00 |
| Sobota |  | 17.00 Oblazov |
| Nedeľa | Piata nedeľa v cezročnom období | 8.00 a 10.30 |

Dnes je svetový deň zasväteného života.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a vo štvrtok od 16.00hod. v pastoračnom centre a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. **Táto adorácia nebude v kostole, ale v pastoračnom centre, tam budem vo štvrtok i spovedať a potom sa presunieme do kostola. Začneme o 9.00hod. a zakončenie bude o 17.15 hod**. Zapísať na adoráciu sa môžete na stolíku vzadu. V piatok sa o 16.45 pomodlíme litánie k Božskému srdcu.

V tomto Jubilejnom roku by sme chceli v našej farnosti zorganizovať **alfa kurz pre dospelých. S**lúži na prehĺbenie viery tých, čo ju už majú ale i tých, ktorí ju hľadajú. Srdečne vás teda pozývam. Zaujímavou formou spracované videá, ktoré môžu dopomôcť k vášmu rastu a plnšiemu poznaniu Krista. Zvlášť by som chcel osloviť rodičov birmovancov a prvoprijímajúcich detí. Ak by si chcel niekto z dospelých dorobiť sv. birmovania, je to dobrá príležitosť. Je to 13 stretnutí pravdepodobne v stredy podvečer. Jedno stretnutie môže trvať tak hodinu a pol. Začali by sme od budúceho týždňa v stredu. Prosím, aby ste sa nahlásili v sakristii. Naša mládež má skúsenosť s alfou, možno sa môžete opýtať aj ich aké to je.

O 15.00 hod. budeme mať stretnutie ružencového bratstva a pomodlíme sa sv. ruženec a po sv. omši bude prvonedeľná zbierka pre potreby našej farnosti, ktorá bude použitá na strechu. Vo štvrtok po sv. omši budeme mať stretnutie s Božím slovom formou lectio divina. V piatok o 18.30 hod. pozývam birmovancov na stretnutie na faru.

Na Tv Lux bude dnes o 20.30 ďalší príbeh zo seriálu The Chosen – Vyvolení. Pozývam si ho pozrieť. Časopis Ostaňte v láske a Naša žilinská diecéza.

V rámci jubilejného roka pozývam a povzbudzujem manželov a rodičov s deťmi, aby sa na chvíľu zastavili nad katechézou pre rodiny, ktorú nájdete na stolíku s časopismi alebo online na stránke www.jubileumrodin.sk. Januárová katechéza je zameraná na manželskú a rodinnú jednotu. (Môžete sa tiež zapojiť do súťaže o víkendový pobyt pre celú rodinu a o ďalšie zaujímavé ceny.)

Ďakujem za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.13. Želám vám peknú nedeľu, prijmite teraz požehnanie.